Upravni odjel za gospodarstvo

KLASA: 342-01/17-01/01

URBROJ: 2125/1-03-17-04

Gospić, 13. ožujka 2017. godine

 ŽUPANIJSKA SKUPŠTINA

 - o v d j e -

**PREDMET:**Odluka I. izmjenama Regionalnog programa uređenja i upravljanja

 morskim plažama na području Ličko-senjske županije

**PRAVNI TEMELJ**: Točka 7. (Mjera 12.) Strategije razvoja turizma Republike Hrvatske do 2020. godine („Narodne novine“, broj 55/13), članak 19. i 84. Statuta Ličko-senjske županije („Županijski glasnik“ broj 11/09, 13/09 – ispravak, 21/09, 9/10 i 22/10 – pročišćeni tekst, 4/12, 4/13 i 6/13 – pročišćeni tekst).

**NADLEŽNOST ZA DONOŠENJE**: Županijska skupština

**PREDLAGATELJ:** Župan

**NOSITELJ IZRADE:** Razvojna agencija Ličko-senjske županije - LIRA

**IZNOS POTREBNIH FINANCIJSKIH SRESTAVA**: Za izvršenje ove Odluke nije potrebno osigurati financijska sredstva.

**OBRAZLOŽENJE:**

Akcijskim planom Strategije razvoja turizma Republike Hrvatske do 2020. godine („Narodne novine“ broj 53/13) utvrđene su mjere u funkciji podizanja konkurentnosti integralnog hrvatskog turističkog proizvoda. Mjerom 12: Regionalni/lokalni programi uređenja i upravljanja plažama definirana je obveza izrade regionalnih programa uređenja i upravljanja plažama u funkciji uspostave sustavnog, promišljenog i održivog pristupa uređenju i upravljanju plažama kako bi se osiguralo dugoročno zadovoljstvo korisnika i ekonomski interes davatelja koncesije odnosno koncesionara.

Ličko-senjska županija je nakon provedenog postupka javne nabave (broj objave EV/02-2014-G) odabrala ponuditelja za izradu Regionalnog programa (Razvojna agencija Ličko-senjske županije – LIRA) s kojim se sklopljen ugovor o javnoj nabavi. Svu dokumantaciju i potpisani ugovor s odabranim ponuditeljem Ličko-senjska županija dostavila je Ministarstvu turizma, temeljem čega je Ministarstvo odobrilo 80% sredstava potrebnih za izradu Regionalnog programa. Potpisanim ugovorom Ličko-senjske županije i Ministarstva definirane su obveze Ličko-senjske županije kao korisnika sredstava glede plaćanja izabranom ponuditelju u predmetnom postupku javne nabave te je istim definirana obveza usvajanja Regionalnog programa na Županijskoj skupštini.

Stoga je Županijska skupština 28. travnja 2015. godine donijela Odluku o usvajanju Regionalnog programa uređenja i upravljanja morskim plažama na području Ličko-senjske županije („Županijski glasnik“ 8/15).

Na zahtjev Grada Novalje (u privitku) Ličko-senjska županija je od Razvojne agencije Ličko-senjske županije LIRA naručila izradu I. izmjena i dopuna Regionalnog programa uređenja i upravljanja morskim plažama na području Ličko-senjske županije. Po izradi istih, Županijskoj skupštini dostavlja se prijedlog Odluke o izmjenama Regionalnog programa uređenja i upravljanja morskim plažama na području Ličko-senjske županije na razmatranje i usvajanje.

S poštovanjem,

  **P R O Č E L N I C A**

Ana Rukavina-Stilinović, univ.spec.oec.. v.r.

ŽUPANIJSKA SKUPŠTINA

KLASA:

URBROJ:

Gospić, \_\_\_\_\_\_\_\_\_\_ 2017. godine

 Na temelju točke 7. Strategije razvoja turizma Republike Hrvatske do 2020. godine («Narodne novine» br. 55/13) te članka 19. i 84. Statuta Ličko-senjske županije («Županijski glasnik» br. 11/09, 13/09 – ispravak, 21/09, 9/10 i 22/10 – pročišćeni tekst, 4/12, 4/13 i 6/13 – pročišćeni tekst), Županijska skupština Ličko-senjske županije na \_\_ sjednici održanoj \_\_\_\_\_\_\_\_\_2017. godine, donijela je

**O D L U K U**

**o I. izmijenama Regionalnog programa uređenja i upravljanja morskim plažama**

**na području Ličko-senjske županije**

**I.**

Ovom Odlukom usvajaju se izmjene u Poglavlju 1.5.2. «Analiza podataka navedenih u Obrascu za evaulaciju plaža – Grad Novalja» i Poglavlju 2.3. «SWOT analiza za cjelovito područje Grada Novalje» Regionalnog programa uređenja i upravljanja morskim plažama na području Ličko-senjske županije, («Županijski glasnik» br. 8/15, objavljen na web stranici Ličko-senjske županije - dalje: Regionalni program), a koje je izradila Razvojna agencija Ličko-senjske županije – LIRA.

Izmjene Regionalnog programa iz stavka I. su sastavni dio ove Odluke i bit će objavljene na web stranici Ličko-senjske županije (www. licko-senjska.hr).

**II.**

 Ova Odluka stupa na snagu osmog dana od dana objave u «Županijskom glasniku» Ličko-senjske županije.

 **PREDSJEDNIK SKUPŠTINE**

 mr. Darko Milinović, dr. med.

Ž U P A N

KLASA:

URBROJ: 2125/1-02-17-01

Gospić, 13. ožujka 2017. godine

Na temelju članka 32. i 86. Statuta Ličko-senjske županije („Županijski glasnik” br. 11/09, 13/09 – ispravak, 21/09, 9/10, 22/10 – pročišćeni tekst, 4/12, 4/13 i 6/13 – pročišćeni tekst), donosim

**Z A K L J U Č A K**

Utvrđujem prijedlog Odluke o izmjenama Regionalnog programa uređenja i upravljanja morskim plažama na području Ličko-senjske županije i isti dostavljam Županijskoj skupštini na raspravu i donošenje.

 **ŽUPAN**

 Milan Kolić